Innocentius episcopus servus servorum Dei dilectis filiis priori et fratribus Grandimontis salutem et apostolicam benedictionem. Cum a nobis petitur quod justum est et honestum, tam vigor aequitatis quam ordo exigit racionis ut id per sollicitudinem officii nostri ad debitum perducatur effectum. Ex parte sane vestra extitit intimatum quod clarae memoriae Hugo Burgundiae dux et Albonii comes totum nemus de Epesia et totam terram quae est intra clausuram domus vestrae loci ejusdem, homines quos apud Breteneriam et apud Divionem habebat, quinquaginta duo sextaria frumenti ab ipsius domus fratribus in grangia ducis ejusdem ad Rouram percipienda, vineas quas possidebat in territorio de Marcenay, tria jugera terrae in territorio Divionensi, unum et dimidium in Bray, unum et dimidium in Pompoil, et tres partes jugeris in Pasquier. Piscatores quos habuit apud S. Joannem cum haereditibus eorum et in pedagio suo Divionensi viginti libras Divionensis monetae annuatim domus praedictae fratribus persolvendas pro sua suorum salute parentum, de consensu qu[on]dam Odonis filii sui supradictae domui de Espesia pia liberalitate concessit, prout in ipsius ducis litteris consertis exinde plenius continetur. Vestris igitur postulationibus gratuite concurrentes assensu, concessionem ipsam sicut pie ne provide facta est, et inalterius projudicium non iredundat, praedicta omnia sicut ea juste et pacifice possidetis vobis et per vos ipsi domui, auctoritate apostolica confirmamus, et praesentis scripti patrocinio communimus, tenorem litterarum ipsarum inseri praesentibus facientes qui talis est : Hugo dux Burgundiae et Albonii comes omnibus in posterum noverint universi tam presentes quam futuri quod laude et consensu Odonis filii nostri dedimus et in perpetuum concessimus, pro salute animae nostrae et antecessorum nostrum, fratribus Grandimontis in Espesia Deo servientibus totum nemus Espesiae et totam terram quae infra clausuram eorum continetur. Item dedimus memoratis fratribus apud Breteneriam homines nostros scilicet Aubricum, Petrum Chasuellum et fratrem suum Constantinum, et apud Divionem Andream Lagrenois, et apud Rouram Stephanum Grandespene cum omnibus haereditibus suis. Item dedimus nominatis fratribus quinquaginta et duo sextaria frumenti annuatim in grangia de Roura. Item dedimus vineas nostras quas possidebamus in territorio de Marcenay, et in territorio Divionensi tria jugera, in Bray unum juger et dimidium, in Pompoil unum juger, in Pasquier tres partes jugeris. Item jam dictis fratribus dedimus in pedagio nostro Divionensi viginti libras Divionensis monetae annuatim persolvendas, decem in festo sancti Remigii ad vestimenta fratrum emenda, et decem in Purificatione beatae Mariae ad vineas faciendas, dedimus etiam apud Sanctum Joannem piscatores nostros et haeredes eorum. Hujus rei testes sunt : magister Hugo capellanus noster et Joannes notarius noster, Robertus du Baillois, Aimo dominus Marcenay conestallus noster, Ebrardus praepositus Divionensis, Odo de Layer, omnia vero praedicta videlicet nemus, terram et omnes homines praenotatos et eorum haeredes dedimus fratribus ante dictis cum omni jure et dominio quae in eisdem habebamus. Actum est hoc anno Incarnationis millesimo centesimo octogesimo nono. Nulli ergo hominum liceat hanc paginam nostrae confirmationis infringere vel ausu temerario contraire, aut hoc attentare praesumpserit indignationem omnipotentis Dei et beatorum Petri et Pauli apostolorum ejus se noverit incursurum. Datum Lugduni decimo octavo calendas septembris pontificatus nostri anno quinto. Et scelé.